Kuvassa näkyy Fukushima Dai-ichi -ydinvoimalaitos.
TOEPCOn toimittama video on kuvattu tänään kello 7.00.
Toimituksen helikopteri ei voi lentää laitoksen yli suuren säteilymäärän vuoksi.
Videomateriaali on saatu TOEPCOlta.
Tuossa reaktori näkyykin.
Yksiköiden 1 ja 3 lisäksi kuvissa näkyy yksikkö 4.
Rakennus on räjähdysten turmelema.
Jäljellä ovat enää tukirakenteet.
Kuten huomaatte, näky on katastrofaalinen.
Laitoksella työskentelee edelleen -
vain joitakin kymmeniä ihmisiä.
FUKUSHIMA DAI-ICHI -YDINVOIMALAITOS YKSIKÖN 2 LÄHELLÄ
Perhana.
Yamanishi, kantaisitko tämän? -Selvä.
PERUSTUU TOSITAPAHTUMIIN
Anteeksi, että minulla kesti.
Rojua on valtavasti. Käykö pumppu?
Tulit juuri sopivasti, koska bensa on loppumassa.
Emme voi viipyä täällä, joten ole nopea. -Selvä.
Näin.
No niin, valmista. -Mitä?
Hetkinen.
Mitä? Tämä on huono juttu.
Mikä on vialla? -Se vain…
Miksei se toimi? Bensatankki on täynnä.
Veden pitäisi nousta.
Onko pumppu rikki? -En tiedä. Yritän vielä uudestaan.
Pidä kiirettä. -Selvä.
Entäs nyt?
TEKNIIKKA
Eikö kenelläkään ole osaamista?
Olen pahoillani.
Se ei kuulu heidän normaaliin työkuvaansa, ja paloautokin on lainattu.
Olet oikeassa.
Yrittämistä pitää jatkaa, kunnes säteily kasvaa sietämättömäksi.
Selvä. -Minäkin mietin ratkaisua.
Selvä.
Kiitos. Jatkakaa vedensyöttöä ja yrittäkää keksiä jotain.
Voimalaitoksen työntekijöiden ei kai kuulukaan osata käyttää paloautoa.
Niinpä.
MUTSU, AOMORIN PREFEKTUURI OPERAATTORI KIRIHARAN KOTI
TOEPCON AOMORIN TOIMISTO
Kirihara.
Kyllä.
Missä hän on nyt?
Ymmärrän.
Kiitos tiedosta.
Kokin ruumis on löydetty.
Seuraavana uutisissa: Naritan lentokentällä on kaaos -
ulkomaalaisten yrittäessä matkustaa kotimaihinsa.
Järistyksen…
Pääministeri, kaikki amerikkalaiset pyrkivät lähtemään Japanista.
USA antoi evakuointikäskyn.
Sen myötä myös muut maat ohjeistavat kansalaisiaan lähtemään.
Lentokentät ovat kaaoksessa.
PÄÄMINISTERI SHINJI AZUMA
Ota yhteys USA:n presidenttiin. -Selvä.
Pääministeri, hän tuli.
Hei! -Terve!
Kiitos, että tulit. -Tietenkin tulin.
En ehdi nyt esitellä kaikkia. -Ymmärrän.
En tullutkaan verkostoitumaan poliitikkojen kanssa.
Tarvitsen mielipidettäsi.
Jos kylmäseisokki onnistuisi,
olisimme sentään välttyneet pahimmalta.
Ongelma vain…
Mitä jos reaktoreita ei saada hallintaan?
Ymmärrän, miksi haluat miettiä sitä.
Jos Japani saastuu merkittävästi,
instituutiot on pidettävä toiminnassa ja kansakunta rakennettava uudelleen.
Juuri niin.
Tiedättekin varmaan jo,
että yksikin epävakaa reaktori johtaa kaikkien hallinnan menetykseen.
Tapahtumaketjua ei voida pysäyttää, koska reaktoreiden luo ei enää päästä.
Mikä tilanne sitten on, jos niin käy?
SÄTEILYALUEEN LAAJUUS
Punainen alue kattaa 170 kilometrin säteen Fukushimasta.
Kaikki alueelle jäävät kuolevat, joten väestö on pakkosiirrettävä.
Keltainen alue kattaa 250 kilometrin säteen.
Se alue tulee evakuoida ja pitää tyhjänä.
Säteily saastuttaa alueen,
ja siitä tulee asuinkelvoton luultavasti vuosikymmeniksi.
Asuinkelvotonko? Alueellahan sijaitsevat Tokio, Chiba ja Kanagawa.
Menettävätkö kaikki alueen asukkaat kotinsa?
Menettävät. Noin 50 miljoonaa ihmistä jää ilman kotia.
Lisäksi lukemattomien yritysten on muutettava muualle.
Japanin talous seisahtuu muutamaksi vuodeksi.
Lähes kolmasosa Japanista olisi elinkelvoton vuosikymmeniä.
Jakautuisiko valtio siis Hokkaidoon ja Länsi-Japaniin?
Jakautuisi.
Se olisi Japanin loppu.
FUKUSHIMA DAI-ICHI -YDINVOIMALAITOS
Teimme tiedustelulennon Fukushiman ylle,
ja säteilyksi mitattiin 247 millisievertiä tunnissa.
Työskentely siellä on mahdotonta. -Jokin keino on keksittävä.
Tiedän, että riski on suuri, mutta jos vettä ei voida pumpata maalta,
sitä on pudotettava helikoptereista.
Ulkomaalaismedia alkaa jo kutsua Japania joutomaaksi.
Tilanteen pitää näyttää olevan hallinnassa, joten keksikää keino.
Jos helikopteriemme läheisyydessä tapahtuu vetyräjähdys,
ne putoavat maahan.
Se vain pahentaisi tilannetta.
Itsepuolustusvoimat osallistuvat sotiin maailmalla.
Nyt Japani on vaarassa!
Itsepuolustusvoimien on aika toteuttaa ominta tehtäväänsä.
Olette viimeinen oljenkortemme.
Auringon noustessa lennämme uuden tiedustelulennon.
Mittaamme säteilyn ja päätämme, onko työskentely mahdollista.
FUKUSHIMA DAI-ICHI -YDINVOIMALAITOS YKSIKÖN 2 LÄHELLÄ
Outoa.
Näytä valoa! -Selvä.
Liian pimeää.
Näytä tänne päin! -Selvä.
Sulake on taas paikoillaan. Auttoiko se? -Mikään ei muuttunut.
Näytä pidemmälle. En näe mitään. -Selvä.
Millä tasolla vesi on?
Ei hyvällä edelleenkään, eikä se näytä nousevan.
Entä paine?
Suojarakennuksen paine on 730 kilopascalia.
Mitä ihmettä voimme tehdä?
Jos paloautot eivät liiku, vettä ei voi pumpata.
Minne herra Araki lähti evakkoon? -Mitä?
Seiji Araki Japanin ydinturvallisuuspalvelusta.
Otan heti selvää.
FUKUSHIMA DAINI -YDINVOIMALAITOS EVAKUOINTIKESKUS
Herra Araki, voimalaitosjohtaja Yoshida soittaa.
Araki puhelimessa.
Hienoa, että sain sinut kiinni!
Kännykkäyhteyksissä on edelleen ongelmia. Onneksi varalinja toimii.
Mitä haluat? -Reaktoreihin ei saada syötettyä vettä.
Miten paloauton vesisäiliö täytetään?
Tekisitte sen kai ulkona. Näkyykö hallintataulu?
Näkyy taskulamppujen avulla.
Montako työntekijää? -Neljä. Enempää ei ollut varaa lähettää.
Prosessi on hyvin monimutkainen.
Neljä henkeä ei riitä.
Kukaan kokematon ei pysty siihen pimeässä.
Älä sano noin. Se on tehtävä olosuhteista riippumatta!
Anteeksi.
Ole hyvä ja kerro, miten se tehdään.
Se ei ole hyvä ajatus.
En halua vaikuttaa julmalta, mutta en usko, että se on mahdollista.
Minäkin tarvitsin kunnon työkalut -
ja yksityiskohtaisen ohjeistuksen oppiakseni.
En usko, että ensikertalainen onnistuu siinä.
Olen pahoillani.
Minä menen sinne.
Käske TOEPCOn lähettää pyyntö yhtiöllemme.
Yhtiön luvalla voin tulla sinne heti.
En voi tehdä sitä. -Mitä?
En voi sallia sitä.
En voi vaatia sinulta sitä.
TOEPCOn edustajana en voi pyytää yhteistyöyritystämme -
saattamaan työntekijöitään sellaiseen vaaraan.
Niin se on.
Yritämme selvitä yksin.
Kiitos.
Tarjouksesi merkitsee todella paljon.
Hei sitten.
Valkoista savua! Nouseeko se yksiköstä 4? Fukushimasta näyttää nousevan savua.
Emme tiedä, nouseeko savu polttoainealtaasta.
Toistan, näemme valkoista savua.
Polttoaineallasko? -Niin.
Oletettavasti altaan vesi on alkanut haihtua.
Mitä työntekijät sanovat?
He pyytävät saada jatkaa. He eivät halua poistua.
Välitä heille viesti. -Selvä.
Sano, että he saavat jatkaa.
Hyvä on.
Miten on? -Merivesi ei edelleenkään nouse.
Yritä vielä.
Vielä kerran. -Selvä.
Käynnistä se taas. -Selvä.
Tästä lähtee.
Eikö onnistu? Uudestaan.
Herra presidentti, en salaa mitään.
Sähköt palautuivat vasta tänään, joten emme tienneet reaktorin tilaa.
Amerikkalaisten evakuoiminen lähettäisi väärän viestin maailmalle.
Voisitteko harkita uudelleen?
Teemme kaikkemme tilanteen hillitsemiseksi -
ja varmistaaksemme amerikkalaisten turvallisuuden.
Itsepuolustusvoimat kokoavat erikoisjoukon, jossa on 100 000 sotilasta,
200 helikopteria, 300 lentokonetta ja 50 sota-alusta.
Fukushimaan on menossa ennen näkemätön määrä joukkoja.
Hän pyytää täydellisiä tietoja Fukushimasta.
He lähettävät ryhmän asiantuntijoita ja haluavat osallistua kokouksiimme.
Se olisi vaikeaa… -Minä tiedän sen!
Entä helikopterit?
Meidän pitää tehdä kaikkemme evakuointimääräyksen pyörtämiseksi.
Savun määrä vähenee. -Väheneekö?
Se on huono merkki. -Niin on.
Onko vesi haihtunut tyhjiin? -Se on ainoa järkevä päätelmä.
Se voisi johtua myös lämpötilan laskusta, mutta se ei liene nyt mahdollista.
Onko tuo yhteys miehille? -On.
Täällä Yoshida. Kuuletteko?
Täällä Kawakami. -Terve, Kawakami.
Vahvista vedentulo. -Selvä!
Anteeksi.
Tässä menee vähän aikaa. -Ei se mitään. Kiitos.
Miten sujuu? Onko pumpun kanssa ongelmia?
Eikö vesi vieläkään nouse?
Olemme yrittäneet koko yön. Olen pahoillani.
Jätetään pahoittelut sikseen.
Kawakami.
Tämä on turhauttavaa.
En minä kuolemaa pelkää.
Olen ollut täällä töissä 25 vuotta,
enkä silti suoriudu näin helposta tehtävästä.
Säälittävää.
Palaan töihin!
Huomenta kaikille! -Huomenta!
Mitä sinä täällä teet?
Koska et käskenyt minua tulemaan, tulin sitten itse.
Mitä tämä tarkoittaa?
En tullut TOEPCOn määräyksestä vaan omasta tahdostani.
Ette siis ole vastuussa, jos heitän henkeni.
Minullakin on perhettä Fukushimassa.
En voi jättää töitä tuollaisten amatöörien hoidettavaksi.
VOLFRAMIPOHJAINEN MATERIAALI
Tässä on hyvä. Lasketaan alas, yksi ja kaksi.
Se on ohuempaa kuin luulin. Suojaako se oikeasti säteilyltä?
Luultavasti. Tiedeupseerin mukaan se on tehokkaampaa kuin lyijy.
Älä jätä tuollaisia rakoja. -Anteeksi.
Noudatitko tankkausohjeita? -Komentaja!
Tiedustelulento palasi.
Säteily oli sadan metrin korkeudessa 87,7 millisievertiä.
Kukin helikopteri voi työskennellä 40 minuutin ajan.
Ensimmäinen helikopteriprikaati on valmiina lähtöön.
Vedenkorkeus on -1 450.
Muutos on pieni, mutta vihdoin se nousee.
Nyt pitää murehtia siitä altaasta. -Niinpä.
Reaktorirakennuksen viidenteen kerrokseen pitää saada vettä.
Yoshida, kuuletko?
Kuulen.
Saimme kyselyn kolmelta rakennusfirmalta.
Mihin tämä liittyy? Meillä on kiireitä.
Pumppuautoilla voidaan pumpata betonia korkeallekin.
Voisiko niitä käyttää veden pumppaamiseen?
Mitä luulet?
Kuinka pitkä puomi on? -50 metriä.
Se ulottuu 15 kerroksen korkeudelle.
Lähettäkää niitä heti.
Valmistajaa on jo pyydetty tekemään tarvittavat muutokset.
Lisäksi saamme apua poliisilta ja liikenneministeriöltä,
jotta autot pääsevät perille esteettä.
Kiitos paljon.
Jatkakaa.
Se ei näytä pahenevan eikä sen pitäisi vaikuttaa lentoon.
Odotettavissa on voimakkaita länsituulia, joten varovaisuus on tarpeen.
Veden ottoon ja vapautukseen ei ole tullut muutoksia.
Valitsemme odotusalueen paikan päällä, kun tiedämme tuulen suunnan.
Iguchi puhelimessa.
Selvä.
Aloittakaa operaatio. -Selvä.
1. helikopteriprikaati ja 104. hävittäjälaivue, aloittakaa!
Aloittakaa.
KALIUMJODIDI
Vielä. Vielä.
Seis.
Sitten pedataan auto. -Selvä.
Avaamme uuden yhteystoimiston pääministerin kansliaan.
Emme voi päästää amerikkalaisia kokouksiimme,
mutta he voivat olla lähellä ja saada nopeasti tietoa.
Onko tämä ministeri Matsumotolta? -On.
Pyydämme apua myös USA:n ulkoministeriltä sekä suurlähettiläältä.
Kohde vahvistettu.
Se on kuin Hiroshiman muistomerkki.
Lounaistuuli on voimakas.
Olemme pian kohteen yläpuolella.
Valmiina pudottamaan vesi.
Kohde vahvistettu.
Pudottakaa vesi.
Vesi pudotetaan.
Vedenpudotus on käynnissä.
Valmista.
Vesi on toimitettu perille. Peräännytään.
KELLO 9.52 TOINEN PUDOTUS
Riittääkö tämä?
Entä pumppuauto?
FUKUSHIMA DAI-ICHI -YDINVOIMALAITOS YKSIKKÖ 4, REAKTORIRAKENNUS
Perillä.
Aloitetaan ruiskutus. -Aloitetaan ruiskutus!
FUKUSHIMA DAI-ICHI -YDINVOIMALAITOS YKSIKKÖ 1, REAKTORIRAKENNUS
Hyvä!
Araki! Paloauto toimii hyvin. -Niinkö?
Aloitetaan tuosta.
Olkaa varovaisia.
Toimiiko kaikki? -Toimii.
Hyvä.
Toimiiko kaikki? -Oikein hyvin.
Hienoa.
Hyvä.
Sisään menee paljon vettä, ja vedenpinta nousee.
Kuulin, että reaktori jäähtyy vihdoin.
Reaktori vaikuttaa vihdoin vakautuvan.
Haluan osoittaa kunnioitukseni -
sekä itsepuolustusvoimien sotilaille että TOEPCOn työntekijöille.
USA on valmis auttamaan Japania kaikin tavoin.
Kertokaa, jos tarvitsette jotain.
Maamme arvostaa vahvimman liittolaisemme kauniita sanoja.
Voisitteko perua evakuointimääräyksen?
Olen pahoillani.
Vaikka ymmärrän, kuinka paljon olette tehneet töitä,
emme voi perua evakuointimääräystä.
Haluan kaikkien amerikkalaisten poistuvan 80 kilometrin säteeltä Fukushimasta.
Pumppuauto alkoi ruiskuttaa vettä tunti sitten.
Siinä ajassa vettä on ruiskutettu lähes sata tonnia.
Ihanko totta? -Kyllä.
Hyvä!
Kappas. Hyvää työtä. -Kiitos.
PÄÄKONTTORI KATASTROFIVALVONTAKESKUS
Pääkonttori, täällä on iso maanjäristys.
Kestikö puomi?
Miltä näyttää?
Kaatoiko maanjäristys puomin? -Tarkistamme sitä.
Kestä nyt.
USA kehottaa kansalaisiaan poistumaan. Kyse on vain varotoimesta.
USA:n evakuointisäde on 80 kilometriä,
kun taas Japanin hallituksen asettama säde on 30 kilometriä.
Olemmeko varmasti turvassa?
Eivätkö he tiedä, miten vaikeaa alueen laajentaminen on?
Miten vanhukset ja sairaat siirrettäisiin?
Olisi mukava nähdä Japanin ja USA:n tekevän yhteistyötä.
Totuushan on se, että Japani on ollut haluton välittämään tietoa.
Ilmeisesti siksi USA ei ole suostunut yhteistyöhön.
Raporttien mukaan -
hallitus olisi kieltäytynyt USA:n tarjoamista jäähdytysjärjestelmistä.
Tällaisella hetkellä Japanin ja USA:n yhteistyö olisi tärkeää.
Miksi media puuttuu peliin, kun asiat vihdoin alkavat sujua?
Mitä se puhe uusista jäähdytysjärjestelmistä oli?
Onko heillä sellaisia? -Mistä juttu on peräisin?
Kysyimme asiasta USA:lta.
Ilmeisesti jäähdytysjärjestelmähuhut ovat perättömiä.
Kaiketi puheet ovat vain arvailua.
Ehkäpä hallitusta vastaan hyökkääminen -
antaa medialle tunteen osallisuudesta.
LUOTTAMUSPULA
Oli asia miten tahansa, hallitusta arvosteltiin taukoamatta.
EPÄMIELLYTTÄVÄT TOTUUDET PIILOTETTIIN
Vaikka media maalasi omaa kuvaansa,
USA:n ja Japanin yhteistyö kiihtyi siitä lähtien.
Avuksemme tuli seitsemän sota-alusta,
mukaan lukien lentotukialus USS Ronald Reagan,
sekä helikopterilaivue.
Lisäksi meille lähetettiin 200 asiantuntijaa,
10 000 suojapukua, 30 000 säteilyannosmittaria -
ja uskomaton määrä muuta laitteistoa.
Puomi on kunnossa. Maanjäristys ei rikkonut sitä.
Vedensyöttö jatkuu. -Hyvä. Paljonko vettä on syötetty?
Noin 150 tonnia. Vedenkorkeus on jo 3,7 metriä.
Luojan kiitos!
Hyvä.
Kiitos.
Vedensyöttöä jatkettiin lukuisten ihmisten avustuksella.
Pääkonttorilla muodostettiin neljä työryhmää.
Niissä oli mukana yli 200 henkeä TOEPCOlta, ministeriöstä,
turvallisuusviranomaisilta, poliisilta, pelastuslaitokselta -
ja itsepuolustusvoimilta.
Saimme kehitettyä järjestelmän tilanteen hallitsemiseksi.
Waguri! Tämä ei kelpaa. Kirjoita se uudelleen.
Anteeksi. Hoidan sen heti.
Väännä katkaisijaa.
Selvä.
Miksi reaktorit taas vakautuivat?
Siihen emme saaneet koskaan selvää vastausta.
Siitä tuli avuton olo.
Voimalaitos oli ihmisten rakentama,
mutta olimme hukassa, kun menetimme hallinnan.
Me vain jatkoimme veden syöttämistä.
Pumppasimme vettä reaktorin sydämeen.
Pudotimme sitä ylhäältä -
ja ruiskutimme ulkoa käsin.
Suoritimme näitä tehtäviä aina uudestaan ja uudestaan.
Molemmat kädet.
Hyvää työtä. -Kiitos.
Hyvää työtä. -Kiitos samoin.
Maejima, käy istumaan.
Vaivaako sinua mikään? -Ei.
Oletko kunnossa? -Olen.
Kaikki on hyvin. -Kiitos.
Tulisitko generaattoriryhmään?
Noiden toimien ansiosta minä selvisin.
Meillä on kuva hänestä. Voisitteko katsoa sitä?
Voin.
Hän se on.
Koki, olemme kaikki täällä.
Haemme sinut kotiin.
Mennään yhdessä kotiin.
Sinulla varmaan oli kylmä. Olit siellä niin pitkään.
Nyt se on ohi.
Koki!
Hyvin toimit.
Oikein hyvin.
KOKI KIRIHARA
Kaksi työntekijää kuoli onnettomuudessa.
Yksikössä 4 kuollut Koki Kirihara haudattiin 6. huhtikuuta.
YSTÄVILTÄ TOEPCOLTA
Suuri osa meistä ei päässyt paikalle.
Työskentelimme taukoamatta,
vaikka maaliskuu vaihtui huhtikuuksi.
Ihmiset, jotka panivat henkensä alttiiksi 11. maaliskuuta,
työskentelivät vailla lepoa kokonaisen kuukauden.
Sekä mielemme että kehomme venyttivät väsymyksen rajoja.
Edes verinen virtsa ei enää saanut ketään hätkähtämään.
Kuinka tämä kaikki oli mahdollista?
Japani pyrki 1950-luvulla selviämään häviöstään 2. maailmansodassa.
Se saavutti hämmästyttävän taloudellisen kasvun,
mistä seurasi valtava energian tarve.
Yksi gramma uraani 235:ttä -
pystyy tuottamaan saman verran energiaa kuin kolme tonnia hiiltä.
Se todella oli kolme miljoonaa kertaa entistä voimakkaampi energianlähde.
Japanilaiset uskoivat, että taloudellinen kasvu jatkuisi aina.
Heille tulevaisuuden energia edusti toivoa.
YDINVOIMALLA TULEVAISUUTEEN
Kukkulat tasattiin,
aallonmurtajia rakennettiin -
ja Fukushiman Chojaharan kaunis luonto myllerrettiin -
ydinvoimalaitoksen tieltä.
Tuo voimalaitos tuottaisi tulevaisuuden energiaa.
Nyt 40 vuotta myöhemmin -
tehtävämme on purkaa tuo sama voimalaitos.
Rakentamisen aikana kukaan ei olisi voinut kuvitellakaan,
että jonain päivänä tuo toivonkipinä pitäisi tuhota.
Kaiken lisäksi purkamiseen kuulemma kuluu -
30 tai jopa 40 vuotta.
Vetyräjähdysten lennättämä romu -
oli erittäin radioaktiivista ja muodosti esteen ihmisille.
Vielä nytkin reaktoreissa on paljon käyttämätöntä ydinpolttoainetta.
TAMMIKUU 2017
Jäähdytysjärjestelmien petettyä lämpötila nousi -
sulattaen samalla polttoaineen ja itse reaktorin.
Sula kasautui reaktorin pohjalle.
Tätä radioaktiivista ydinjätettä on satoja tonneja.
Yksikään ihminen ei pääse sen lähelle.
Jätteen uskomattoman korkea radioaktiivisuus -
ei salli sitä tutkittavan edes robottien avulla.
Säteilyn arvioitu määrä on 70 sievertiä tunnissa.
Ei 70 millisievertiä vaan 70 sievertiä.
Erään tutkimuksen mukaan Hiroshiman jälkeisenä päivänä -
1,5 kilometrin päässä säteilyksi mitattiin yksi sievert tunnissa.
Jos ihminen viettäisi tunnin yksikön 2 suojarakennuksessa,
hän saisi Hiroshimaan verrattuna 70-kertaisen annoksen säteilyä.
HUHTIKUU 2019
Saimme vihdoin kuulla, että jäte on mahdollista siirtää.
Muuta emme tiedä.
Emme tiedä, miten kaivaa se esille tai mihin se varastoitaisiin.
Lopullista hävityskeinoa tuskin keksitään pitkään aikaan.
Emme tiedä, kuinka kauan purkutöihin kuluu aikaa.
Hamadorin alueen asukkaat Fukushimassa hylkäsivät kotinsa -
ja joutuivat jättämään kotikaupunkinsa.
117 000 ihmistä muutti muualle -
ja kymmenet tuhannet kodit jäivät tyhjilleen.
YDINVOIMALLA TULEVAISUUTEEN
Karja menetti omistajansa ja kuoli.
Toisaalta villieläimet vaikuttavat entistä eläväisemmiltä.
Ihmisen vuonna 1966 valloittama alue -
palautui eläinten käpäliin.
Neljäkymmentä vuotta sitten tasasimme vuoret,
rakensimme mereen betonimuurit ja veimme eläimiltä elinalueet.
Tällä kertaa kotinsa menettivät ihmiset.
Pienempi määrä autoja puhdistaa ilmaa.
Ehkäpä siksi yötaivas on kirkas ja tähtien loiste kauniimpi kuin koskaan.
TARKASTUSPISTE
PÄÄSY KIELLETTY
FUKUSHIMA DAI-ICHI -YDINVOIMALAITOS 20 KM
Olen huomannut miettiväni, palasiko Fukushima entiselleen.
Ei se palannut.
Fukushimalla on laaja ja synkkä perintö.
Aiemmin kirkasta tulevaisuutta lupaavat rakennelmat -
ovat nyt ongelmaperintö,
jolle on löydettävä ratkaisu tulevina vuosikymmeninä.
Ihmiskunta on voimaton luonnon edessä.
Kaunis taivas ja Fukushiman meri selkiemme takana -
käymme taas ahkerina raivaamaan -
itse aiheuttamaamme tuhoa.
Valmis!
Vielä!
Hyvä!
Voimalaitoksen alueelle oli istutettu yli tuhat kirsikkapuuta.
Niistä tuli säteilyn lähde, ja suurin osa jouduttiin kaatamaan.
Jäljelle jäi vain noin 400.
Mitä minä voin tehdä tällä ajalla,
mikä minulla on enää jäljellä?
Aivan niin, päiväni ovat luetut.
Onnettomuuden jälkeen kehoni valtasi syöpä.
Kolmannen asteen syöpä, jonka hoitaminen on vaikeaa.
Media haluaa syyttää siitä säteilyä ja onnettomuutta.
Itse syytän onnettomuuden aiheuttamaa stressiä ja tupakointia.
Ehkä voin tehdä maanjäristyksen kestävästä rakennuksesta -
tupakattoman alueen.
Takaisin asiaan.
ONNETTOMUUSTUTKINTAKOMITEA
Jäljellä olevan aikani voin käyttää -
kertomalla onnettomuudesta tuleville sukupolville.
Tietenkään en voi sanoa paljoa,
mutta voin jättää jälkeeni tallenteen -
omista kokemuksistani Fukushima Dai-ichi -ydinvoimalaitoksella.
Olin siellä silloin.
Näin, mitä tapahtui.
Kuulin ne äänet ja haistoin ne hajut.
Tunsin sen kauhun.
Vain paikalla olleet voivat kertoa siitä.
Voisi jopa sanoa, että puhuminen on velvollisuutemme.
Siksi minun on kerrottava kaikki, mitä tiedän.
Siksi en voi kuolla ihan vielä.
Olen päättänyt elää vielä vähän aikaa.
TO-OH ENERGIA VOIMALAITOSJOHTAJA
Tänään antamasi vastaukset voitaisiin tilanteesta riippuen -
julkaista sellaisenaan yleisölle.
Käykö se?
Käy.
Heinäkuun 9. 2013, kaksi vuotta onnettomuuden jälkeen,
voimalaitosjohtaja Masao Yoshida kuoli 58 vuoden iässä.
The Yosida Testimony on hänen todistuksensa onnettomuudesta.
TEPCOn onnettomuutta käsittelevän raportin ohella -
se on hyvin arvokas tallenne ydinvoimalaitosonnettomuudesta.
Toimittaja Ryusho Kadota -
haastatteli yli 90 pelastustoimiin osallistunutta henkilöä.
Hänen tutkimuksensa julkaistiin kirjassa -
On the Brink: The Inside Story of Fukushima Daiichi.
Tämä sarja perustuu näihin kolmeen lähteeseen.
Kunnioittaaksemme paikalla olleita -
olemme pyrkineet kuvaamaan uskollisesti heidän koettelemuksiaan -
samalla tiivistäen ja dramatisoiden tapahtumia sekä henkilöitä.
Sarjan julkaisuhetkellä vuonna 2023 -
Fukushima Dai-ichin onnettomuus on yhä ratkaisematta -
ja laitoksen saattaminen pois käytöstä on edelleen käynnissä.
Tekstitys: Kirsi Reima